
Nr. SC 2006 –  11079/06.06.2006
REFERAT

privind înfiinţarea Comisiei Tehnice de Amenajare a Teritoriului şi de Urbanism
În conformitate cu dispoziţiile legii 350/2001 privind amenajarea teritoriului şi urbanismul, în scopul îmbunătăţirii calităţii deciziei referitoare la dezvoltarea durabilă locală, pe lângă fiecare primărie municipală, se poate înfiinţa Comisia tehnică de amenajare a teritoriului şi de urbanism, organism consultativ cu atribuţii de avizare, expertiză tehnică şi consultanţă. 
Comisia tehnică de amenajare a teritoriului şi de urbanism va fi formată din specialişti din domeniul amenajării teritoriului şi al urbanismului şi din reprezentanţi ai instituţiilor tehnice, economice, sociale şi de protecţie a mediului cu care administraţia publică locală colaborează pentru desfăşurarea activităţilor de amenajare a teritoriului şi de urbanism.
Având în vedere adresele OAR (Ordinul Arhitecţilor din România) – nr. 24 din 27 aprilie 2006, şi Facultăţii de Arhitectură (Universitatea „Politehnica” Timişoara) – nr. 233 din 2 mai 2005 propunem constituirea Comisiei tehnice de amenajare a teritoriului şi de urbanism.

Comisia îşi va desfăşura activitatea periodic, lunar sau bilunar, după caz, după un regulament elaborat şi aprobat de Consiliul Local al Municipiului Timişoara.
Componenţa nominală şi modul de funcţionare al Comisiei tehnice de amenajare a teritoriului şi de urbanism vor fi aprobate de consiliul local municipal, la propunerea primarului, pe baza recomandărilor asociaţiilor profesionale din domeniul amenajării teritoriului, urbanismului, construcţiilor, ale instituţiilor de învăţământ superior şi ale arhitectului-şef.
Comisia tehnică de amenajare a teritoriului şi de urbanism avizează din punct de vedere tehnic documentaţiile de amenajare a teritoriului şi de urbanism, precum şi studiile de fundamentare sau cercetările prealabile.

Avizele date de Comisia tehnică de amenajare a teritoriului şi de urbanism se supun deliberării şi aprobării consiliului judeţean sau consiliului local, după caz.

La şedinţele de avizare ale Comisia tehnică de amenajare a teritoriului şi de urbanism nu pot participa la luarea deciziei membrii care au calitatea de autor al documentaţiilor - proiectelor, supuse avizării.

Comisia va fi deservită de un Secretariat tehnic.
Responsabilităţile Secretariatului tehnic şi regulamentul de funcţionare al acestuia vor fi stabilite şi aprobate concomitent cu regulamentul de funcţionare al Comisiei tehnice de amenajare a teritoriului şi de urbanism.
Având în vedere aspectele mai sus menţionate, prevederile legii 350/2001 privind amenajarea teritoriului şi urbanismul, precum şi adresele OAR (Ordinul Arhitecţilor din România) – nr. 24 din 27 aprilie 2006, şi Facultăţii de Arhitectură (Universitatea „Politehnica” Timişoara) – nr. 233 din 2 mai 2005 

Propunem
1. Constituirea Comisiei tehnice de amenajare a teritoriului şi de urbanism cu următoarea componenţă:

Membrii:
1. Dudaş Mariana Carla
2. Gaivoronschi Vlad
3. Gheorghiu Teodor Octavian
4. Gioncu Victor
5. Junie Aurelia
6. Lucaci Gheorghe
7. MiclăuŞ Marius
8. Nicoară Magdalena

9. Popa Dan

Supleanţi:

1. Andreescu Ioan
2. Donici-POPOVICI Mihai
3. Zegrea Mihai Anton
2. Constituirea Secretariatului tehnic, care să deservească Comisia tehnică de amenajare a teritoriului şi de urbanism, având următoarea componenţă:

Membrii:

1. arh. Ciurariu Emilian Sorin – Arhitect Şef, Direcţia Urbanism

2. arh. Cireş Loredana – consilier Biroul Dezvoltare Urbană, Serviciul Planificare Spaţială, Direcţia Urbanism

3. ing. Popa Sorina - consilier Biroul Dezvoltare Urbană, Serviciul Planificare Spaţială, Direcţia Urbanism

4. ing. Robescu Dan – Şef Serviciu Banca de Date Urbane, Direcţia Urbanism

5. Şef Serviciu Planificare Spaţială

Arh. Aurelia Junie



AVIZAT JURIDIC

Cons. Jr. Mirela lasuschevici

ÎNTOCMIT

Cons. RALUCA TEODORESCU

